Title: Guia didàctica del professorat
Course: Anglès 4t ESO 1r T

1. Descripció del curs

1.1 Descripció general: El curs s’articula al voltant de la realització d’un projecte digital en anglès: un blog de classe que projecti la identitat digital de l’alumne/a a partir de la seva experiència personal i dels temes treballats a l’aula, tenint en especial consideració la Competència Digital (Dimensió 3 - Comunicació interpersonal i col·laboració i Dimensió 4 - Hàbits de civisme i identitat digital). Les activitats d’ensenyament-aprenentatge i els continguts curriculars que es treballaran per acompanyar l’alumnat en la creació del producte final estan pensats pel nivell de 4t d'ESO i combinen recursos originals i adaptats.
El curs està pensat per potenciar la creativitat, la col·laboració, les capacitats de recerca d'informació, la comunicació, la resolució de problemes generant solucions viables i el pensament crític en relació a la realitat que envolta els adolescents, i posa especial èmfasi en la producció escrita i oral en llengua anglesa de l'alumnat.

1.2. Treball col·laboratiu: el blog El concepte de blog respon perfectament a l’objectiu final del curs que és que l’alumnat s’expressi i es comuniqui amb altres en llengua anglesa, de forma individual o col·laborativa, dins d'un espai digital que garanteixi la protecció de les dades personals. El blog pot ser vist per tots els usuaris del domini o es pot restringir als usuaris d'un curs si les entrades que s‘hi publiquen s'associen a un curs concret. Igualment, permet que tots els usuaris facin comentaris a les entrades publicades afavorint la comunicació interpersonal i la col·laboració.

El blog també pot ser utilitzat com a carpeta d’aprenentatge digital (ePortfolio). L’alumne/a el pot utilitzar per demostrar el seu aprenentatge, habilitats i competències i el professorat el pot utilitzar per fer el seguiment del procés d’aprenentatge com a part de l’avaluació formativa o assignar-li una qualificació com a eina d’avaluació sumativa. La idea del portafolis digital es basa en una selecció d'evidències recollides de manera reflexiva al llarg d'un període de temps determinat i presentades en un suport digital. Si bé habitualment els portafolis digitals es creen i editen amb eines de creació de llocs web, per exemple, Blogger, Google Sites, Wix, etc. La utilització dels blogs de Moodle ens ofereix també les eines tecnològiques necessàries per escriure text, inserir fitxers de text i audiovisuals i enllaçar a llocs web externs, amb la garantia que les dades personals incloses estan protegides en un entorn privat en línia.

1.3 Configuració del blog de classe: Els blogs estan activats a Moodle per defecte, però cal que s'afegeixi el bloc "menú de blog" a la barra lateral. Vegeu documentació a Moodle. Cada usuari contribueix al blog de classe des del "menú del blog" a dins del curs i pot veure només les seves entrades o les entrades que han fet tots els participants al curs. En aquest cas, la proposta és que cada alumne/a publiqui entrades associades al blog de classe seguint una guia i en relació als continguts treballats a cada unitat. Per això, dins del "menú del blog" els alumnes han de fer clic a "afegir una entrada sobre aquest curs" i editar-la. Les entrades de tots els alumnes del curs apareixen a la mateixa pantalla una a sota de l'altra. Per poder veure totes les entrades i comentar-les, el professorat i l'alumnat han de fer clic a "Mostra totes les entrades per aquest curs" i anar-les visualitzant ordenades per data de publicació. Així podran distingir qui l'ha publicat i quan. Amb el títol sabran a quina unitat del curs fa referència cada entrada. Podran veure també els documents i recursos externs enllaçats i podran fer comentaris qualitatius que seran útils per a l'avaluació formadora.

1.4 Continguts generals del curs: En el primer tema d'aquest curs Moodle, l'objectiu previ és que l'alumnat editi el seu perfil a Moodle i publiqui la primera entrada al blog de classe. Poc a poc s'anirà editant el contingut, de manera progressiva, amb el material que genera l’alumnat a partir de les activitats proposades dins dels següents temes del curs. A cada entrada l'alumnat ha d'escriure text, inserir imatges i/o contingut audiovisuals i enllaçar-hi els documents creats individualment o en grup.

La proposta d’activitats segueix l'aprenentatge basat en reptes (challenges), per això cada tema gira entorn d'una pregunta o afirmació que els faci reflexionar i aportar solucions concretes aplicables a la seva experiència personal. L’alumnat recull periòdicament aquestes reflexions en un "journal" (My Learner Diary) o en un qüestionari (My Basic Ideas) per a cada tema i el professorat en fa el seguiment a mitjançant els comentaris de retroacció.

L'opció My Learner Diary requereix que l'alumnat sigui autònom i organitzat per recollir les seves idees seguint només una llista de comprovació o un guió orientatiu. L'opció My Basic Ideas, en canvi, ofereix una guia més detallada i plantilles de resposta per aquell alumnat que no sigui gaire autònom i necessiti ajuda per organitzar el seu treball.

A la carpeta Writing Guides, hi trobareu bases d'orientació i guies per oferir models de text a l'alumnat. L'alumnat veu la carpeta amb arxius .pdf, i el professorat veu també la carpeta amb els mateixos arxius .odt, per si els vol modificar i adaptar.

Repte 1: What makes us different from each other?
L’alumnat reflexiona sobre la identitat digital en un món globalitzat. Resposta al repte: com redactar el seu blog personal de manera que destaqui la seva individualitat de forma segura?
Producte final digital: Edició del blog personal dins de la plataforma Moodle. Publicació d’una entrada, com a mínim, al blog on es presenta com a ciutadà digital i usuari de xarxes socials. Text narratiu sobre una anècdota personal relacionada amb les xarxes socials. Es redacta en un fitxer .odt i es penja a Moodle en un fitxer .pdf que s'enllaça al blog.

Repte 2: Is free time the most expensive time I have?
L’alumnat reflexiona sobre com gestionem el nostre temps lliure en un món globalitzat que sovint ens ofereix activitats de lleure que impliquen gastar diners. Resposta al repte: com passar el temps lliure sense gastar diners?
Producte final digital: Publicació d’una entrada, com a mínim, al blog on reflexiona sobre el treball en equip. Text informatiu (report) elaborat a partir de recerca d'informació en grup. Es redacta en un document de text .odt i incorpora gràfics pel tractament de dades. Es penja a Moodle en un fitxer .pdf que s'enllaça al blog.

Repte 3: What's the story behind an image?
L’alumnat reflexiona sobre la necessitat que tenim d’expressar-nos a través d’explicar històries. Resposta al repte: com crear una història a partir d’una imatge i explicar-la al públic? Es pot proposar la representació del text creat en el context d’un concurs literari a l’aula o a l’institut, agafant com a model Slam Poetry Barcelona .
Producte final digital: Publicació d’una entrada, com a mínim, al blog on l'alumnat reflexiona sobre la necessitat d'expressar-se creativament. Publicació d'un vídeo on es recita un poema narratiu creat per l'alumnat.
Producte final no digital: El poema es pot recitar de forma presencial a l’aula, per exemple en el context d’un concurs literari.

2. Ubicació en el currículum i competències

Bloc temàtic 1 / Unitat 1:
Títol: This is me in the world wide web.
Challenge: What makes us different from each other?

Competències de l'àmbit lingüístic

C1 Obtenir informació i interpretar textos orals de la vida quotidiana, dels mitjans de comunicació i de l'àmbit acadèmic.

C4 Aplicar estratègies de comprensió per obtenir informació i interpretar el contingut de textos escrits d’estructura clara de la vida quotidiana, dels mitjans de comunicació i de l’àmbit acadèmic.

C8 Produir textos escrits de diferents tipologies i formats aplicant estratègies de textualització.

Competències de l'àmbit digital

C7 Participar en entorns de comunicació interpersonal i publicacions virtuals per compartir informació.

C11 Actuar de forma crítica i responsable en l’ús de les TIC, tot considerant aspectes ètics, legals, de seguretat, de sostenibilitat i d’identitat digital.

Competències de l'àmbit personal i social

C1 Prendre consciència d’un mateix i implicar-se en el procés de creixement personal

Continguts:

Dimensió comunicació oral:

- (CC1) Comprensió oral del tema, idees principals i secundàries
- (CC2) Identificació de paraules i expressions clau.

Dimensió comprensió lectora:

- (CC8) Estratègies de comprensió per a l'abans, durant i després de la lectura: síntesis de les idees principals, comprovació de la informació rellevant amb preguntes literals i d'opinió, deducció de paraules pel context, comprovació de paraules clau, determinació de l'actitud i propòsit de l'emissor.

Dimensió expressió escrita:

- (CC12) Producció d'un text narratiu (amb adequació, coherència i cohesió).
- (CC14) Interacció escrita a xarxes socials posant èmfasi a les fórmules de cortesia, d'acord i discrepància, d'oferiment i demanda d'aclariments i de correcció mútua. Fòrum de l'aula virtual: construcció de relacions socials, cooperació i respecte crític envers les opinions dels altres en situacions de valoració del propi treball i del dels altres.
- (CC15) Producció creativa basada en la pròpia experiència: publicació d'entrades en un blog que descriguin experiències personals ampliades amb valoracions i opinions sobre l'experiència personal.

Bloc transversal de la llengua:

- Connectors (Expressing time and sequence) per enllaçar idees en un text.
- Temps verbals habituals per a la narració d’esdeveniments ( Past narrative tenses: Past Simple, Past Continuous, Past Perfect)

Àmbit digital:

- Entorns de treball i aprenentatge col·laboratiu: comentaris a les entrades dels companys en el blog.
- Revisió de la identitat digital de cadascú en el moment actual ( a quines xarxes socials em mostro, com em mostro, què explico de mi, com em comunico, etc) i refer-la tenint en compte hàbits de civisme i d’identitat digital.

Àmbit personal i social:

- Construcció de la identitat personal a partir de la interacció amb els altres a través de debats i activitats de treball compartit.

Bloc temàtic 2 / Unitat 2:
Títol: This is me in my free time.
Challenge: Is free time the most expensive time I have?

Competències de l'àmbit lingüístic:

C1 Obtenir informació i interpretar textos orals de la vida quotidiana, dels mitjans de comunicació i de l'àmbit acadèmic.

C4 Aplicar estratègies de comprensió per obtenir informació i interpretar el contingut de textos escrits d’estructura clara de la vida quotidiana, dels mitjans de comunicació i de l’àmbit acadèmic.

C7 Planificar textos escrits de tipologia diversa utilitzant els elements de la situació comunicativa.

C8 Produir textos escrits de diferents tipologies i formats aplicant estratègies de textualització.

Competències de l'àmbit digital:

C4 Cercar, contrastar i seleccionar informació digital adequada per al treball a realitzar, tot considerant diverses fonts i mitjans digitals.

C7 Participar en entorns de comunicació interpersonal i publicacions virtuals per compartir informació

Competències de l'àmbit personal i social

C1 Prendre consciència d’un mateix i implicar-se en el procés de creixement personal

Continguts:

Dimensió comunicació oral:

- (CC1) Comprensió oral literal d'informació específica.
- (CC2) Identificació de paraules i expressions clau.

Dimensió comprensió lectora:

- (CC8) Estratègies de comprensió per a l'abans, durant i després de la lectura: elaboració d'hipòtesis, comprovació i relació del text amb coneixements previs, anàlisis, argumentació i opinió sobre com i amb què ocupem el nostre temps lliure, deducció de paraules pel context.

Dimensió expressió escrita:

- (CC11) Estratègies de planificació fent ús de les TAC. Pluja d'idees i organització de la informació  en grup a través del fòrum i la wiki.
- (CC12) Producció d'un informe acadèmic amb una proposta final d’actuació (amb adequació, coherència i cohesió).
- (CC15) Producció creativa basada en la pròpia experiència: publicació d'entrades en un blog que descriguin experiències personals ampliades amb valoracions i opinions sobre l'experiència personal.

Bloc transversal de la llengua:

- Connectors (Expressing reason, result and contrast) per enllaçar idees en un text.
- Temps verbals habituals per a la narració d’esdeveniments que es van iniciar en el passat i continuen o tenen un efecte en el present ( Present Perfect Simple).
- Frases de relatiu (Relative Clauses) per presentar resultats en un informe (e.x. People who were in favour of ... said that ...)

Àmbit digital:

- Entorns de treball i aprenentatge col·laboratiu: comentaris a les entrades dels companys en el blog.
- Desenvolupar l’habilitat de fer recerca d’informació i recopilació de dades: a la xarxa i a través d’una enquesta als companys de classe.

Àmbit personal i social:

- Construcció de la identitat personal a partir de la interacció amb els altres a través de debats i activitats de treball compartit.

Bloc temàtic 3 / Unitat 3:
Títol: This is me as a storyteller.
Challenge: What’s the story behind an image?

Competències de l'àmbit lingüístic:

C4 Aplicar estratègies de comprensió per obtenir informació i interpretar el contingut de textos escrits d’estructura clara de la vida quotidiana, dels mitjans de comunicació i de l’àmbit acadèmic.

C8 Produir textos escrits de diferents tipologies i formats aplicant estratègies de textualització.

C10 Reproduir oralment, recitar i dramatitzar textos literaris adaptats o autèntics.

C11 Comprendre i valorar textos literaris adaptats o autèntics.

Competències de l'àmbit digital:

C7 Participar en entorns de comunicació interpersonal i publicacions virtuals per compartir informació

Competències de l'àmbit personal i social

C1 Prendre consciència d’un mateix i implicar-se en el procés de creixement personal

Continguts:

Dimensió comprensió lectora:

- (CC8) Estratègies de comprensió: visualització d'un poema narratiu
- (CC9) Cerca i tractament de la informació: sinterització i reorganització d'idees clau en un fris cronològic (timeline)

Dimensió expressió escrita:

- (CC12) Producció d'un poema narratiu (amb adequació, coherència i cohesió).
- (CC15) Producció creativa basada en la pròpia experiència: publicació d'entrades en un blog que descriguin experiències personals ampliades amb valoracions i opinions sobre l'experiència personal.

Dimensió literària:

- (CC17) Lectura i audició duna obra escrita original ( poema)
- (CC18) Interpretació oral i representació dramatitzada d'un poema en l'entorn d'una competició literària oral, estil Slam

Bloc transversal de la llengua:

- Expressions i recursos expressius propis de la llengua poètica (The Four Levels of Poetry, Sense Verbs, Image description)
- Recursos literaris: símil, metàfora, "idioms" (Figurative Language)
- Verbs modals (Modal verbs: expressing Possibility and Certainty)

Àmbit digital:

- Entorns de treball i aprenentatge col·laboratiu: comentaris a les entrades dels companys en el blog.

Àmbit personal i social:

- Construcció de la identitat personal a partir de la interacció amb els altres a través de debats i activitats de treball compartit.

En aquesta proposta es concreten els descriptors d’assoliment per a l’avaluació de les competències de l'àmbit lingüístic en les 3 unitats corresponents al primer trimestre del curs:

Comunicació oral:

Competència 1. Obtenir informació i interpretar textos orals de la vida quotidiana, dels mitjans de comunicació i de l’àmbit acadèmic.

Novell | Avançat | Expert
Identificar el tema, obtenir informació literal i identificar el propòsit principal de textos orals en situacions comunicatives properes i conegudes sobre temes d’àmbits personals i acadèmics en què la intenció és explícita. | Comprendre el sentit global de textos orals i distingir les idees principals i secundàries en situacions comunicatives properes, sobre temes d’àmbits personals, acadèmics i dels mitjans de comunicació. | Interpretar la informació explícita i implícita de textos orals en situacions comunicatives conegudes sobre temes relacionats amb diversos tipus d’àmbits.

Comprensió lectora:

Competència 4. Aplicar estratègies de comprensió per obtenir informació i interpretar el contingut de textos escrits d’estructura clara de la vida quotidiana, dels mitjans de comunicació i de l’àmbit acadèmic

Novell | Avançat | Expert
Obtenir informació global i reconèixer el propòsit i les idees principals d’un text escrit breu de lèxic elemental i quotidià, identificant les paraules clau i les expressions habituals. | Obtenir informació literal de textos escrits senzills amb repertori lèxic bàsic, discriminant les idees principals i les secundàries, i aportar alguna reflexió de tipus personal. | Obtenir informació de textos escrits senzills que contenen vocabulari variat i l’específic del tema, interpretant les idees principals i secundàries, i aportar reflexions diverses de tipus personal.

Expressió escrita:

Competència 7. Planificar textos escrits de tipologia diversa utilitzant els elements de la situació comunicativa

Novell | Avançat | Expert
Planificar la producció de textos escrits senzills amb un repertori lèxic freqüent, a partir de la generació d’idees en funció de la situació comunicativa i amb suports específics. | Planificar la producció de textos escrits senzills, estructurats a partir de l’organització d’idees en funció de la situació comunicativa i amb suports variats. | Planificar autònomament la producció de textos escrits ben estructurats a partir de la selecció d’idees, en funció de la situació comunicativa i amb ajut dels recursos necessaris.

Competència 8. Produir textos escrits de diferents tipologies i formats aplicant estratègies de textualització

Novell | Avançat | Expert
Produir, amb suports específics, textos escrits senzills breus i ben estructurats de tipologia diversa, a partir d’una planificació prèvia, aplicant estratègies específiques, tenint en compte la situació comunicativa i les característiques textuals. | Produir, amb suports generals, textos escrits senzills ben estructurats de tipologia diversa, utilitzant els connectors adequats per donar cohesió al text i tenint en compte la situació comunicativa i les característiques textuals. | Produir, autònomament, textos escrits ben estructurats, amb coherència i cohesió, de tipologia diversa, incorporant elements que milloren l’eficàcia comunicativa i la forma, i tenint en compte la situació comunicativa i les característiques textuals.

Literària:

Competència 10. Reproduir oralment, recitar i dramatitzar textos literaris adaptats o autèntics

Novell | Avançat | Expert
Reproduir oralment amb pronunciació acceptable, recitar i dramatitzar textos literaris breus i senzills, adaptats o autèntics, de complexitat lingüística limitada i sobre temes propers als interessos de l’alumne, amb pautes. | Reproduir oralment de manera entenedora, recitar i dramatitzar textos literaris senzills, adaptats o autèntics, de complexitat lingüística moderada sobre temes relativament propers als interessos de l’alumne. | Reproduir oralment de manera entenedora i autònoma, recitar i dramatitzar textos literaris, adaptats o autèntics, de temàtica diversa.

Competència 11. Comprendre i valorar textos literaris adaptats o autèntics

Novell | Avançat | Expert
Comprendre textos literaris breus i senzills, adaptats o autèntics, de complexitat lingüística limitada i sobre temes propers als interessos de l’alumne, amb pautes. Valorar-los amb raonaments mínims. | Comprendre textos literaris senzills, adaptats o autèntics, d’una certa extensió i de complexitat lingüística moderada sobre temes relativament propers als interessos de l’alumne. Valorar-los amb raonaments bàsics. | Comprendre textos literaris, adaptats o autèntics, de temàtica diversa. Valorar-los amb raonaments d’una certa complexitat i en referència amb els seus autors.

3. Metodologia emprada

El curs està pensat per respondre a la necessitat d'un curs híbrid o totalment telemàtic, per això el rol principal del professorat consisteix a aportar retroacció i seguiment del treball autònom de l'alumnat a través dels comentaris a My Learner Diary o My Basic Ideas (durant el transcurs de la unitat) i a les entrades del blog (en acabar la unitat).

L'alumnat avança en el seu aprenentatge a partir de les correccions automàtiques que ofereixen els qüestionaris i les presentacions H5P i de la retroacció i el guiatge del professorat, que es pot fer telemàticament o de manera presencial a l'aula. Les presentacions H5P presenten i exerciten els continguts lingüístics bàsics que l'alumnat necessita dominar per poder fer la tasca final amb èxit. Alguns qüestionaris exerciten els continguts lingüístics i les competències lingüístiques (RD, LS, WR) a un nivell més avançat, i per això, alguns dels qüestionaris estan restringits a condicions prèvies d'assoliment en altres activitats H5P o altres qüestionaris relacionats.

L'eix del curs és el llibre que es troba a cada unitat. Tal com s'indica a la guia de l'alumnat, a cada unitat hauran d'obrir el llibre, llegir atentament el text i fer les activitats de pràctica a la secció Stop & Think, les quals estan relacionades amb el contingut que acaben de llegir abans de passar a la pàgina següent. Cal seguir l'ordre establert i fixar-se amb el nom de l'exercici que està en negreta. Si el professorat ho creu convenient, pot enllaçar manualment els exercicis des del mateix text del llibre afegint un enllaç al text en negreta, copiant-hi i enganxant-hi l'URL de l'activitat en concret. D'aquesta manera l'alumnat trobarà més fàcilment totes les activitats que ha de fer i els aclariments i les instruccions necessàries. Vegeu l'exemple del My Learner Diary i My Basic Ideas que tenen l'enllaç activat o l'exemple de la carpeta Writing guides, on hi trobarà les guies d'orientació per escriure els textos demanats, el blog, el glossari i el fòrum.

Les pàgines del llibre segueixen un fil conductor cap a la tasca final, però són independents l'una de l'altra, per tant, el professorat pot planificar la temporització del curs en base al temps que preveu dedicar a cada pàgina del llibre, que es pot considerar com una activitat complexa feta de petits exercicis variats. Vegeu el punt 6.

Cada pàgina respon a la mateixa estructura: a partir de la comprensió d'un text, d'un àudio o d'un vídeo, l'alumnat ha de resoldre de forma autònoma una o diverses activitats de comprensió i/o expressió que tanquen la pàgina. Algunes d'aquestes activitats són d'autocorrecció i altres necessiten la retroacció del professorat. Algunes afavoreixen la col·laboració dels companys de classe a partir dels seus comentaris, també.

Els continguts lingüístics s'expliquen de forma bàsica i general a través de presentacions interactives H5P. Per tant, en cas d'un curs híbrid, estan pensades per seguir la metodologia de classe inversa (flipped classroom): l'alumnat adquireix els coneixements lingüístics bàsics telemàticament i el professorat els pot complementar, ampliar o aclarir a la sessió presencial a l'aula.

Quant als fòrums de debat, l'objectiu és aconseguir la màxima participació de l'alumnat tant pel que fa al nombre d'intervencions com a la qualitat d'aquestes. Per tant, el professorat podrà decidir si els proposa com a debats sincrònics o asincrònics. En el primer cas, es recomana obrir el fòrum durant una hora i convocar tot l'alumnat a participar-hi només dins d'aquell període de temps, que seria l'equivalent a un debat presencial a l'aula. En el segon cas es recomana obrir el fòrum durant uns dies o una setmana i l'alumnat hi participarà en moments diferents, quan li vagi bé. Caldrà avisar l'alumnat que entri al fòrum periòdicament per veure i respondre les opinions dels seus companys a mesura que les hi vagin publicant.

4. Agrupacions dels alumnes

En el curs hi trobareu activitats individuals, en petit grup i en grup classe.

Algunes de les activitats proposades estan restringides segons si inscriviu l'alumnat al grup Steady o Ready. Per exemple, el diari de seguiment del curs My Learner Diary (grup Steady) i My Basic Ideas (grup Ready).

El grup Steady està pensat per a l'alumnat més autònom que no necessita gaire guiatge per fer una activitat concreta. En canvi, el grup Ready està pensat per a l'alumnat que té més dificultats per seguir el ritme, que necessita més temps per fer les activitats, que li costa organitzar-se o que li costa resumir les idees principals o expressar opinions argumentades. Caldrà que decidiu quin alumnat correspon a cada perfil i l'haureu d'inscriure al grup corresponent.

Algunes de les activitats proposades estan restringides segons la qualificació que l'alumnat ha obtingut en una activitat anterior relacionada. Per exemple, activitats d'ampliació de vocabulari o gramàtica que només podran fer aquells alumnes que hagin superat una activitat anterior amb una qualificació alta.

5. Recursos necessaris

Els continguts lingüístics del curs es presenten i es treballen amb les eines digitals que ofereix la plataforma Moodle, però es poden complementar amb el llibre de text habitual (en paper o digital), ja que són continguts lingüístics habituals a 4t d'ESO. Per a la creació dels documents escrits i orals de les tasques finals calen eines digitals com ara editors de text (.odt, .pdf), de gràfics, d'imatge i vídeo, i espais digitals de compartició de fitxers, pel treball en grup. També calen diccionaris en paper i/o digitals. A l'apartat general hi ha una web amb el llistat de recursos externs recomanats.

6. Explicació de cada activitat

Activitats UNITAT 1
Id | Activitat | Descripció | Tipologia | Format | Temps previst | Agrupaments | Avaluació
A1.1 | Digital Attributes: What is your online fingerprint? Reflexió sobre  com compartir informació personal online de forma segura. | Lectura d’un text escrit i visionat/lectura d’un vídeo amb subtítols. Resum de les idees principals. Relació d’aquesta informació amb la pròpia experiència. Redacció de les idees i opinions al diari de seguiment. | General | Journal (per l'alumnat inscrit al grup Steady) Quiz (per l'alumnat inscrit al grup Ready) | 30 min | Individual | Retroacció: Escala:fet/cal revisar/no fet Comentaris de seguiment
A1.2.1 | Digital Activities: What do you do online? Reflexió sobre el tipus d'activitats que fem habitualment online i quin nivell de veracitat tenen. | Lectura d’un text escrit i visionat d’imatges per reflexionar. Enumeració d’esdeveniments/accions en una seqüència. Relació d’aquesta informació amb la pròpia experiència. Redacció de les idees i opinions al diari de seguiment. | General | Journal (per l'alumnat inscrit al grup Steady) Quiz (per l'alumnat inscrit al grup Ready) | 30 min | Individual | Retroacció: Escala:fet/cal revisar/no fet Comentaris de seguiment
A1.2.2 | Digital Activities: What do you do online? Aprenentatge de vocabulari per descriure activitats online. | 17 verbs i noms. Targetes amb imatge amb una frase per completar. | General | H5P flashcards | 15 min | Individual | Correcció automàtica. Qualificació numèrica.
A1.2.3 | Digital Activities: What is your online fingerprint? Reflexió sobre com ens presentem online: comptes reals i comptes falsos. | Lectura d’un text escrit i visionat/lectura d’un vídeo amb subtítols. Resum de les idees principals. Relació d’aquesta informació amb la pròpia experiència. Presentació de la pròpia opinió i debat sobre les opinions dels altres. Col·laboració al fòrum amb dues intervencions d'acord amb la guia adjunta. | General | fòrum de debat | 1h | Col·laborativa | Escala amb guia de qualificació: participació inadequada /correcta /òptima
A1.2.4 | Digital Activities: What is your online fingerprint? Aprenentatge col·laboratiu de vocabulari nou | Redacció de dues entrades, com a mínim, al glossari de classe, d'acord amb la guia adjunta. Dues paraules que l'alumnat ha après mirant el vídeo. | General | Glossari | 15 min | Col·laborativa | Escala amb guia de qualificació: participació inadequada /correcta /òptima
A1.3.1 | Who is who on the Internet? Reflexió sobre els perfils d'usuaris online i aprenentatge de vocabulari. | Lectura d’un text escrit. Relació de descripcions de perfils amb les característiques principals de cada perfil. | General | H5P test de personalitat | 5 min | Individual | no s'avalua
A1.3.2 | Who is who on the Internet? Reflexió sobre els perfils d'usuaris online | Lectura d'un text sobre cyber-bullying. Exercicis de comprensió i de vocabulari: 10 preguntes d'opció múltiple. | General | Qüestionari | 55 min | Individual | Correcció automàtica. Qualificació numèrica
A1.3.3 | Who is who on the Internet? Reflexió sobre els perfils d'usuaris online | Visionat/lectura d’un vídeo amb subtítols. Resum de les idees principals. Relació d’aquesta informació amb la pròpia experiència. Presentació de la pròpia opinió i debat sobre les opinions dels altres. Col·laboració al fòrum amb dues intervencions d'acord amb la guia adjunta. | General | Forum de debat | 1h | Col·laborativa | Escala amb guia de qualificació: participació inadequada /correcta /òptima
A1.4.1 | Teens,social media and technology. Comparació de la pròpia experiència amb la dels adolescents americans. | Lectura d'un text sobre l'ús de les xarxes socials entre els adolescent americans. Exercicis de comprensió i organització del text: preguntes vertader/fals, identificació d'idees, resposta oberta. S'ofereix article online original i article adaptat a escollir per l'alumnat. | General Adaptada | Qüestionari | 1h | Individual | Correcció automàtica i  correcció manual de la resposta oberta. Qualificació numèrica.
A1.4.2 | Teens,social media and technology. Aprenentatge col·laboratiu de vocabulari nou. | Redacció de dues entrades, com a mínim, al glossari de classe d'acord amb la guia adjunta. Dues paraules que l'alumnat ha après llegint el text. | General | Glossari | 15min | Col·laborativa | Escala amb guia de qualificació: participació inadequada /correcta /òptima
A1.5.1 | Final Task: Prèvia Aprenentatge de vocabulari | Exercicis d'ampliació de vocabulari relacionat amb les xarxes socials i la descripció de la pròpia personalitat. | Restringida a nota mínima requerida a A1.2.2 | Qüestionari | 1h | Individual | Correcció automàtica. Qualificació numèrica.
A1.5.2 | Final Task: Prèvia Aprenentatge dels continguts lingüístics necessaris per a la redacció d'un text narratiu | 1. Típologia de textos: característiques del text narratiu (anècdota) 2. Temps verbals per als textos narratius: Past Simple, Past Continuous, Past Perfect. 3. Connectors per enllaçar esdeveniments en una seqüència (Expressing time and sequence) | General | pdf - guia per a la redacció d'un text narratiu H5P desplegable H5P presentacions interactives | 1h 30min | Individual | Correcció automàtica. Qualificació numèrica.
A1.5.3 | Final Task: Redacció d'un text narratiu | Redacció d'una anècdota personal en relació a les xarxes socials. | General | Tasca. L'entrega restringida a un fitxer pdf. | 1h 30min | Individual | Escala amb guia de qualificació: NA,AB,AS,AN,AE
A1.5.4 | Final Task: Blog Publicació d'una entrada al propi blog i d'un comentari, com a mínim, al blog d'un company. | Contingut de l'entrada: presentació d'un mateix com a usuari de xarxes socials, adjunció d'una imatge representativa, enllaç al pdf (anècdota personal). Revisió de l'entrada d'acord a la guia adjunta. | General | Blog | 1h | Individual Col·laborativa | Comentaris de seguiment
A1.5.5
Final Task: Taller
Tramesa i avaluació entre iguals
1. contingut de la tramesa: text breu sobre l'experiència  d'aprenentatge durant la unitat, resum del tema, promoció del blog, adjunció d'una imatge representativa.
2. avaluació de la tramesa: es comprova que els alumnes hagin complert amb els ítems de la tramesa a través d'un formulari fet/no fet.
General
Taller
15min
individual
coavaluació
puntuació numèrica
A1.5.6 | Final Task: Retroalimentació autoavaluació | l'alumnat respon 3 preguntes de resposta oberta | General | Retroalimentació | 10min | individual | autoavaluació

Activitats UNITAT 2
Id | Activitat | Descripció | Tipologia | Format | Temps previst | Agrupaments | Avaluació
A2.1.1 | How do people spend free time? Comparació de la pròpia experiència amb la dels adolescents americans en relació a les activitats del temps lliure. | Lectura de dos textos escrits (fact reports). Resum de les idees principals. Relació d’aquesta informació amb la pròpia experiència. Redacció de les idees i opinions al diari de seguiment. S'ofereix article online original i article adaptat a escollir per l'alumnat. | General Adaptada | Journal (grup Steady) Quiz (grup Ready) | 1h | Individual | Retroacció: Escala:fet/cal revisar/no fet Comentaris de seguiment
A2.1.2 | How do people spend free time? Estratègies de comprensió lectora. | Exercicis de comprensió i de vocabulari: 10 preguntes de verdader/fals. | General | Qüestionari | 30min | Individual | Correcció automàtica. Qualificació numèrica.
A2.1.3 | How do people spend free time? Aprenentatge col·laboratiu de vocabulari nou. | Redacció de tres entrades, com a mínim al glossari de classe, d'acord amb la guia adjunta. Tres paraules que l'alumnat ha après llegint els textos. | General | Glossari | 15min | Col·laborativa | Escala amb guia de qualificació: participació inadequada /correcta /òptima
A2.1.4 | How do people spend free time? Inici de la recerca d'informació: enquesta d'opinió. | L'alumnat escriu tres preguntes que voldria fer als companys sobre com passen el temps lliure. | General | Journal (grup Steady) Quiz (grup Ready) | 15min | Individual | Retroacció: Escala:fet/cal revisar/no fet Comentaris de seguiment
A2.2
Free time and kindness. Reflexió sobre maneres altruistes de dedicar el temps lliure.
Visualització d'un vídeo sense subtítols. Resum de les idees principals. Relació d’aquesta informació amb la pròpia experiència. Redacció de les idees i opinions al diari de seguiment.
S'ofereix la possibilitat de visualitzar el mateix vídeo amb activitats interactives i amb subtítols (H5P). Facilita la comprensió del vídeo a aquell alumnat que ho necessiti.
General
Adaptada
Journal (grup Steady) Quiz (grup Ready)
1h
Individual
Diari de seguiment:
Retroacció: Escala:fet/cal revisar/no fet
Comentaris de seguiment
Vídeo interactiu H5P:
Correcció automàtica. Qualificació numèrica.
A2.3.1 | Doing research online. Instruccions i consells sobre com fer recerca online. | Lectura d'un text i visualització d'un vídeo. Proposta de pràctica de cerca d'informació. | General | Cercador Google | 30min | Individual | no s'avalua
A2.3.2 | Doing research online. Estratègies de comprensió lectora. | Audició d'un text sobre cerques a Google. Exercicis de comprensió i de vocabulari: 5 preguntes d'opció múltiple i vertader/fals. | General | Qüestionari | 30min | Individual | Correcció automàtica. Qualificació numèrica.
A2.4.1 | Final Task: Survey Cerca d'informació en grup a partir d'una enquesta als companys de classe. | Cal concretar els grups de treball i facilitar-los un canal al fòrum per tal que es puguin comunicar i comencin a concretar els seu pla de treball. Objectiu: escriure 6 preguntes per l'enquesta d'opinió que passaran als seus companys de classe. | General | Fòrum de comunicació del grup | 1h | Grup Col·laborativa | no s'avalua
A2.4.2 | Final Task: Survey Cerca d'informació en grup a partir d'una enquesta als companys de classe. | Cada grup escriu les 6 preguntes en una entrada al fòrum: Class Survey. Resta a l'espera que els companys responguin les preguntes a través dels comentaris. Recull les dades i elabora un gràfic de representació de les dades. | General | Fòrum de comunicació per a tota la classe Eina d'edició de gràfics de dades. | 1h | Grup Col·laborativa | no s'avalua
A2.4.3 | FinalTask: Survey Cerca d'informació en grup a partir d'una enquesta als companys de classe. | Cada grup publica les dades, les seves conclusions i adjunta una imatge del gràfic en una wiki col·laborativa. | General | Wiki | 1h | Col·laborativa | Comentaris a la wiki
A2.5.1 | Final Task: Prèvia Aprenentatge dels continguts lingüístics necessaris per a la redacció d'un text informatiu | 1. Típologia de textos: característiques del text informatiu (report) 2. Temps verbals i estructures lingüístiques per als textos informatius: Present Perfect Simple, Present Perfect: advanced practice, Relative Clauses 3. Connectors per enllaçar idees (reason, result and contrast) | General / Restringit a nota mínima requerida | pdf - guia  redacció text informatiu H5P desplegable H5P presentacions interactives | 1h | Individual | Correcció automàtica. Qualificació numèrica.
A2.5.2 | Final Task: Report Redacció de l'informe en grup. | Caldrà tenir una eina que permeti compartir un únic document que tots els membres del grup puguin editar (per exemple Google Drive) | General | Editor de textos. Espai per a documents compartits. Tasca: Entrega restringida a un fitxer pdf. | 1h 30min | Es pot configurar l'entrega de la tasca en grup o individual, tenint en compte que tots els membres del grup presentaran el mateix document. | Escala amb guia de qualificació: NA,AB,AS,AN,AE
A2.5.3 | Final Task: Blog Publicació d'una entrada al propi blog i d'un comentari, com a mínim, al blog d'un company. | Contingut de l'entrada: descripció i opinió sobre l'experiència del treball en grup, adjunció d'una imatge representativa, enllaç al pdf (report). Revisió de l'entrada d'acord a la guia adjunta. | General | Blog | 1h | Individual Col·laborativa | Comentaris de seguiment
A2.5.4
Final Task: Taller
Tramesa i avaluació entre iguals
1. contingut de la tramesa: text breu sobre l'experiència  d'aprenentatge durant la unitat, resum del tema, promoció del blog, adjunció d'una imatge representativa.
2. avaluació de la tramesa: es comprova que els alumnes hagin complert amb els ítems de la tramesa a través d'un formulari fet/no fet.
General
Taller
15min
individual
coavaluació
puntuació numèrica
A2.5.5 | Final Task: Retroalimentació autoavaluació | l'alumnat respon 3 preguntes de resposta oberta | General | Retroalimentació | 10min | individual | autoavaluació

Activitats UNITAT 3
Id | Activitat | Descripció | Tipologia | Format | Temps previst | Agrupaments | Avaluació
A3.1.1 | What is narrative poetry? Aprenentatge dels continguts lingüístics necessaris per a la interpretació d'un text literari | Verbs modals per expressar possibilitat i certesa. | General / Restringida (Steady) | H5P Presentació interactiva / Qüestionari | 30 min | Individual | Correcció automàtica i manual. Qualificació numèrica.
A3.1.2 | What is narrative poetry? Aprenentatge dels continguts lingüístics: tipologia de textos, literatura. | Lectura i audició d'un poema narratiu. Anàlisis dels components i elements literaris del poema i interpretació del significat. Cerca d'informació sobre l'autor. | General | Qüestionari | 1h | Individual | Correcció automàtica i manual. Qualificació numèrica
A3.2.1 | Let's talk like a poet! Aprenentatge dels continguts lingüístics: característiques de la llengua poètica. | Exercicis amb exemples. | General / Restringida (Steady) | H5P (flashcards, presentació interactiva, dialog cards) | 1h | Individual | Correcció automàtica. Qualificació numèrica.
A3.3.1 | Are narrative poems still popular in the digital era? Aprenentatge col·laboratiu de vocabulari nou | Redacció de dues entrades, com a mínim, al glossari de classe, d'acord amb la guia adjunta. Dues paraules que l'alumnat ha après llegint el text. | General | Glossari | 15 min | Col·laborativa | Escala amb guia de qualificació: participació inadequada /correcta/ òptima
A3.3.2 | Are narrative poems still popular in the digital era? Reflexió sobre la poesia en el món digital: "instapoetry" i sobre la poesia compartida: "slam poetry" | Lectura d'un text i recerca d'informació online sobre exemples d' "instapoetry" i "slam poetry". Visionat de vídeos amb exemples de slam poems. | General Adaptada | Journal (grup Steady) Quiz (grup Ready) | 1h 30min | Individual | Diari de seguiment: Retroacció: Escala:fet/cal revisar/no fet Comentaris de seguiment
A3.4.1 | Final Task: Redacció guiada d'un poema - 1) inspiració | Selecció del tema a partir d'un "prompt". Representació del tema en una imatge (dibuix, foto propis o d'altri) | General | Wiki col·laborativa | 30min | Col·laborativa | no s'avalua
A3.4.2.1 | Final Task: Redacció guiada d'un poema - 2) redacció | Referència a la guia sobre com escriure un poema narratiu. | General | Editor de textos. Caldrà tenir un espai per a documents compartits si es fa la tasca en grup. Tasca: lliurament restringit a un fitxer pdf. | 1h 30min | Individual / grup | Escala amb guia de qualificació: NA,AB,AS,AN,AE
A3.4.2.2 | Final Task: Redacció guiada d'un poema - 2) redacció | Referència a un model de text per omplir. | Restringida (grup Ready) | Editor de textos. Tasca: lliurament restringit a un fitxer pdf. | 1h | Individual | Escala amb qualificació senzilla.
A3.4.3 | Final Task: Representació del poema - 3) representació | Representació presencial o a distància a través d'una gravació de vídeo. S'adjunta guia sobre com organitzar un poetry slam. Vegeu orientacions per a la realització de la competició literària* | General | a) Presencial a l'aula. Guia amb instruccions. b) Virtual : Dispositiu mòbil per gravar el vídeo. Eina externa per compartir vídeos, e.x Flipgrid Questionnaire per fer la votació final. | 2h* | Individual / grup | Professorat: Escala amb guia de qualificació: NA,AB,AS,AN,AE Alumnat: Avaluació entre iguals. Graella d'avaluació.
A3.4.4 | Final Task: Blog Publicació d'una entrada al propi blog i d'un comentari, com a mínim, al blog d'un company. | Contingut de l'entrada: descripció i opinió sobre l'experiència d'escriure i representar poesia. Adjunció d'una imatge representativa, enllaç al pdf (poem). Revisió de l'entrada d'acord amb la guia adjunta. | General | blog | 1h | Individual Col·laborativa | Comentaris de seguiment
A3.4.5
Final Task: Taller
Tramesa i avaluació entre iguals
Contingut de la tramesa: text breu sobre l'experiència  d'aprenentatge durant la unitat, resum del tema, promoció del blog, adjunció d'una imatge representativa.
Avaluació de la tramesa: es comprova que els alumnes hagin complert amb els ítems de la tramesa a través d'un formulari fet/no fet.
General
Taller
15min
individual
coavaluació
puntuació numèrica
A3.4.6 | Final Task: Retroalimentació autoavaluació | l'alumnat respon 3 preguntes de resposta oberta | General | Retroalimentació | 10min | individual | autoavaluació

Orientacions sobre la proposta d'activitats:

a) ELS RECURSOS: EL LLIBRE: Els continguts i les activitats d'ensenyament i aprenentatge que es proposen durant el curs es concreten a les pàgines dels llibres a cada unitat i segueixen el següent esquema:

A les primeres pàgines del llibre hi trobem:

- Text escrit i/o oral que l'alumnat ha de llegir i/o escoltar
- Proposta d'activitats que fomenten estratègies de comprensió (global, literal i interpretativa): visualitzar o  fer preguntes i respostes o fer i comprovar hipòtesis o establir connexions entre el text i el que l'alumnat pensa, creu, sent i coneix sobre un tema o fer inferències informatives, lògiques, valoratives o de significat de les paraules o resumir idees.

A l'última pàgina del llibre hi trobem:

- Les instruccions per a la producció del producte final de cada unitat que està en relació a les activitats fetes fins al moment.

Aquest producte final consta de dues parts:

- Elaboració d'un un text escrit i/o oral
- Publicació d'una entrada al blog

Les eines digitals a Moodle i externes per a l'elaboració del producte final són 2:

1. Tasca

La tasca és una activitat individual o en grup on es presenta el producte creat amb eines digitals externes (edició de textos, gràfics i vídeos)

Criteris d’avaluació:

- Conèixer les característiques dels textos escrits i orals.
- Produir textos adequats, coherents i cohesionats a partir d’una adequada planificació, posterior revisió i la reescriptura derivada de la revisió, si escau.
- Presentar les tasques a temps.
- Seguir els criteris de presentació establerts.

Avaluació qualificadora: el professorat avalua l’adequació del text d’acord a una base d’orientació prèviament coneguda per l’alumnat i el grau de compliment dels criteris de presentació de la tasca.

Mètode de qualificació: El text es puntua amb una guia de qualificació com la següent:

TEXTOS ORALS: Competència Lingüística en Llengua anglesa i adequació als criteris establerts.

ASSOLIMENT EXCEL.LENT (5)(A): Produeix textos llargs amb fluïdesa, pronuncia correctament totes les paraules usades i és capaç d'improvisar i reconduir el discurs, si cal. Mostra creativitat i manté una entonació natural durant tot el discurs. Presenta la tasca a temps seguint totalment els criteris establerts.

ASSOLIMENT NOTABLE (4)(B+): Produeix textos força llargs que amplien el model bàsic. Parla amb fluïdesa i pronuncia correctament la majoria de paraules usades. Fa alguna pausa innecessària, però es mostra segur i natural. Presenta la tasca a temps seguint la majoria dels criteris establerts.

ASSOLIMENT SUFICIENT (3/2)(B/C+): Produeix textos breus i entenedors seguint un model bàsic amb més o menys fluïdesa, amb alguna pausa innecessària. Utilitza i pronuncia correctament tot el vocabulari bàsic. Inclou vocabulari avançat tot i que comet algun error de pronuncia. Es mostra força segur i natural. Presenta la tasca a temps tot i que no segueix alguns dels criteris establerts.

ASSOLIMENT BÀSIC(1)(C): Produeix textos força breus copiant estrictament un model bàsic. Fa pauses innecessàries que transmeten inseguretat. Pronuncia malament algunes paraules del vocabulari bàsic. Depèn molt dels apunts i/o del text escrit. Presenta la tasca a temps tot i que no segueix els criteris establerts.

NO ASSOLEIX(0): No compleix la majoria dels criteris del nivell bàsic. No ha presentat la tasca dins del termini establert.

TEXTOS ESCRITS:Competència Lingüística en Llengua anglesa i adequació als criteris establerts.

ASSOLIMENT EXCEL.LENT (5)(A): Escriu textos llargs amb frases coordinades i subordinades enllaçades amb connectors variats i puntuació adequada. Utilitza formes verbals que enriqueixen, aporten matisos i donen precisió al contingut del text. Ordena les idees en paràgrafs que respecten la coherència i mostren creativitat. Presenta la tasca a temps seguint totalment els criteris establerts.

ASSOLIMENT NOTABLE (4)(B+): Escriu textos força llargs amb frases coordinades i subordinades simples, signes de puntuació, marcadors i connectors adequats. Utilitza vocabulari avançat i temps verbals adequats. Ordena les idees en paràgrafs temàtics que fan el text coherent més enllà del model. Presenta la tasca a temps seguint la majoria dels criteris establerts.

ASSOLIMENT SUFICIENT (3/2)(B/C+): Escriu textos breus amb frases simples, vocabulari bàsic, signes de puntuació i connectors bàsics. Comet algun error d'ordre de les paraules a la frase i/o de temps verbal. Ordena les idees en paràgrafs temàtics seguint en general el model. Presenta la tasca a temps tot i que no segueix alguns dels criteris establerts.

ASSOLIMENT BÀSIC(1)(C): Escriu textos força breus amb frases simples, vocabulari bàsic, signes de puntuació i connectors bàsics. Comet errors d'ordre de les paraules a la frase i/o de temps verbal. No sempre ordena les idees en paràgrafs. Presenta la tasca a temps tot i que no segueix els criteris establerts.

NO ASSOLEIX(0)(D): no compleix la majoria dels criteris del nivell bàsic. No ha presentat la tasca dins del termini establert.

2. Blog

El blog és una activitat individual però que promou la interacció amb la resta d'alumnes del grup a través dels comentaris.  Es tracta d'una eina de comunicació i publicació virtual que es proposa com a tasca final a cada unitat, amb la publicació d'una entrada, com a mínim. A final de curs, l'alumnat haurà publicat un seguit d'entrades que mostraran l'evolució de la seva competència lingüística i digital. El professorat pot adaptar fàcilment els requeriments mínims de les entrades: nombre d'entrades obligatòries, llargada mínima del text, número i varietat d'elements adjunts, etc. S'adjunta una base d'orientació per a l'elaboració de les entrades.

Criteris d’avaluació:

  - Comunicar, intercanviar, presentar i compartir informació, tant personal com acadèmica en un entorn digital.
  - Aplicar progressivament les estratègies necessàries per produir textos adequats, coherents i cohesionats a partir d’una adequada planificació, posterior revisió i la reescriptura derivada de la revisió si escau.

Avaluació: es pot utilitzar com a instrument d'avaluació:

  - Formativa - formadora: Per visualitzar el blog de classe cal fer clic a "Mostra totes les entrades per aquest curs". Periòdicament, el professorat i l'alumnat fan comentaris qualitatius a les entrades que la resta de participants al curs han fet al blog de classe, amb l'objectiu de donar-los retroacció per millorar. Al final de la unitat, l'alumnat avalua el contingut del blog a través de l'activitat taller i la qualificació atorgada apareix a la graella del qualificador.
  - Formadora - autoavaluació: l'alumnat valora les entrades al seu blog personal a partir d'una base d'orientació (checklist). Per visualitzar el blog personal clicar "Mostra les meves entrades sobre aquest curs".

b) LES ACTIVITATS: Les eines digitals a Moodle per a desenvolupar les activitats d'ensenyament i aprenentatge durant el curs són bàsicament les següents:

1. Glossaris

El glossari és una activitat individual però que promou el treball col·laboratiu, ja que s'elabora entre tots, requereix que l'alumnat llegeixi les entrades dels seus companys per no repetir-les, i fomenta la interacció amb la resta d'alumnes del grup a través dels comentaris. Es tracta d'una eina virtual que es proposa en relació als diferents textos que l'alumnat ha de llegir i/o escoltar a cada unitat. A final del curs, l'alumnat haurà publicat un seguit d'entrades que l'ajudaran a ampliar el seu lèxic i millorar la seva comprensió lectora. El professorat pot adaptar fàcilment els requeriments mínims de les entrades: nombre d'entrades obligatòries, complexitat de l'entrada, etc. S'adjunta una base d'orientació per a l'elaboració de les entrades.

Criteris d’avaluació:

  - Incorporar l’estratègia d'ús de diccionaris per a millorar la comprensió de textos escrits i orals.
  - Incorporar la coavaluació com a estratègia de millora amb la publicació de comentaris qualitatius.

Avaluació: es pot utilitzar com a instrument d'avaluació:

  - Formativa: el professorat avalua l’adequació de l’entrada al glossari d’acord a una base d’orientació prèviament coneguda per l’alumnat.
  - Formadora: alumnat i professorat poden comentar les entrades al glossari aportant comentaris qualitatius. Per exemple, “ Great definition!” “Very clear definition!” “I’m sorry, I can’t understand your definition” “Definition is OK, but an example sentence would make it clearer”

Mètode de qualificació: La participació en el glossari es puntua amb escales de qualificació com la següent:

Participació Inadequada: L'alumnat no participa en el glossari o no compleix el número d'entrades requerides. L'alumnat no inclou el contingut bàsic.

Participació Correcta: L'alumnat participa en el glossari les vegades requerides. Inclou el contingut bàsic.

Participació Òptima: L'alumnat participa en el glossari les vegades requerides o més. Inclou el contingut bàsic i amplia l’entrada amb el contingut general i/o extra.

2. Fòrums

El fòrum és una activitat individual però que fomenta la interacció amb la resta d'alumnes del grup a través dels comentaris i les respostes a les entrades. Es tracta d'una eina de comunicació virtual que es proposa en relació als diferents textos que l'alumnat ha de llegir i/o escoltar a cada unitat o com a eina per planificar el treball cooperatiu. A final del curs, l'alumnat haurà publicat un seguit d'entrades que mostraran l'evolució del seu pensament crític i la seva competència en el treball cooperatiu. El professorat pot adaptar fàcilment els requeriments mínims de les entrades: nombre d'entrades obligatòries, complexitat de l'entrada, etc. S'adjunta una base d'orientació per a l'elaboració de les entrades. Es proposen dos tipus de fòrums durant el curs:

Debat d’opinió: el professorat inicia el fil de debat virtual. L'alumnat està obligat a publicar una entrada com a mínim al debat iniciat pel professorat i a respondre a un company/a també com a mínim, sempre seguint la guia-base d’orientació i les normes d’etiqueta.

Debat per a la presa de decisions: el professorat planteja la situació. L’alumnat ( en parelles o petits grups) inicien el debat virtual fins arribar a un acord consensuat. No hi ha entrades mínimes, però l’alumnat està obligat a concretar una decisió final.

Aquests debats també es poden fer presencialment a l'aula.

Criteris d’avaluació:

  - Fomentar el pensament crític i el treball col·laboratiu per a la presa de decisions.
  - Utilitzar les normes de cortesia.
  - Iniciar i mantenir converses semiformals sobre un tema conegut.
  - Comunicar acord/ desacord.

Avaluació: es pot utilitzar com a instrument d'avaluació:

  - Formativa: el professorat avalua l’adequació de l’entrada al fòrum d’acord a una base d’orientació prèviament coneguda per l’alumnat.
  - Formadora: alumnat i professorat poden comentar les entrades al fòrum aportant comentaris qualitatius i respostes que complementin la reflexió i/o ajudin a la presa de decisions finals.

Mètode de qualificació: La participació en el fòrum es puntua amb escales de qualificació com la següent:

Participació Inadequada: L'alumnat no participa en el fòrum o no compleix el número d'entrades requerides. L'alumnat no segueix les normes d'etiqueta i/o té un comportament irrespectuós.

Participació Correcta: L'alumnat participa en el fòrum les vegades requerides. Segueix les normes d'etiqueta i utilitza alguna de les paraules, expressions clau i eines per donar èmfasi a les seves idees. Mostra força maduresa i creativitat. El text respecta el to de conversa en gran part.

Participació Òptima: L'alumnat participa en el fòrum més enllà de les vegades requerides. Segueix les normes d'etiqueta i utilitza paraules, expressions clau i eines per donar èmfasi a les seves idees. Utilitza estructures complexes. Mostra molta maduresa, creativitat i ajuda a mantenir el fil. El text respecta el to de conversa en la seva totalitat.

3. Activitats H5P i Qüestionaris

Són activitats individuals que es proposen en relació als textos escrits i/o orals a cada unitat i que serveix per comprovar si l'alumnat ha adquirit o no els continguts proposats. S'utilitzen per presentar els continguts de llengua o fer-ne una mica de pràctica individual també. El professorat pot adaptar aquestes activitats d'acord amb el grau de dificultat que consideri oportú.

Criteris d’avaluació:

  - Utilitzar la llengua en relació als continguts curriculars de lèxic, semàntica, morfologia i sintaxi de manera correcta.
  - Comprendre textos orals i escrits.

Tipus d’avaluació per als qüestionaris:

Les activitats H5P interactives reben una puntuació numèrica final sobre 10 a partir de la correcció automàtica.

Tots els qüestionaris es poden configurar per a:

Avaluació formativa: l’alumne/a té dos intents per respondre i la retroacció està enfocada a ajudar-lo a millorar. La qualificació final correspon a la mitjana obtinguda dels dos intents.

Avaluació qualificadora: l’alumne/a té només un intent per respondre i la retroacció mostra la resposta correcta.

Mètode de qualificació: Els qüestionaris reben una puntuació numèrica final sobre 10 a partir de la correcció automàtica i/o manual.

4. Wikis

Són activitats col·laboratives que es proposen amb l'objectiu de compartir idees com a font d'inspiració per a realitzar les tasques finals, per tant, no s'avaluen com a tal, si bé, permeten comentaris de retroacció.

A la unitat 3 es proposa una competició literària on l'alumnat representa els poemes que han escrit i un jurat decideix el guanyador/a del concurs. Es proposa seguir el funcionament d'un "poetry slam" .

En resum, els participants, en grup o individualment, presenten els seus poemes. Un o dos alumnes agafen en rol de MC, presenten, donen entrada als poetes, anime l'esdeveniment i tanquen la competició agraint la participació de tothom. Els 5 membres del jurat, que s'escolliran entre l'alumnat a sorts, puntuen els poemes d'acord a uns criteris coneguts mostrant cartolines amb la puntuació. La resta d'alumnat oient mostra també les seves valoracions amb aplaudiments i comentaris. En una situació presencial, la competició es pot celebrar a l'aula seguint l'organització habitual (llegiu la guia How to host a poetry slam). En una situació virtual, llegiu la proposta d'organització d'un Virtual Poetry Slam a la última pàgina del llibre de la unitat 3.

Recursos i exemples sobre "poetry slam":

- http://teacheroffduty.com/20-slam-poems-you-can-use-in-your-classroom-tomorrow/
- https://hubpages.com/literature/Getting-Started-with-Spoken-Word-Poetry
- https://hubpages.com/entertainment/SlamPoetry
- https://www.edutopia.org/poetry-slam-global-writes
- https://www.youtube.com/user/taylormali/videos
- https://poets.org/text/brief-guide-slam-poetry

7. Avaluació

El curs preveu activitats d’avaluació formativa, formadora i qualificadora tal com es presenta al document "El currículum competencial a l’aula. Una eina per a la reflexió pedagògica i la programació a l’ESO".

Tots aquests tipus d'avaluació es concreten en l'esquema següent al "qualificador", si bé no s'ha configurat el pes de cada apartat, per tal que el professorat pugui adaptar-ho als seus criteris.

1. Avaluació inicial.
2. Seguiment i participació. (avaluació formativa i formadora)
3. Pràctica de llengua. (avaluació formativa)
4. Tasca Final:
  1. Final Task Individual Assessment (avaluació qualificadora )
  2. Final Task Peer Assessment (avaluació formadora -coavaluació)

L'avaluació qualificadora, a càrrec del professorat, recau bàsicament en la qualificació de la tramesa feta per l'alumnat a la Tasca al final de cada unitat, anomenada Final Task Individual Assessment. Habitualment es demana a l'alumnat que presenti, individualment o en grup, un document escrit o oral en format digital (document de text, audio, vídeo, presentació en diapositives, etc.) el qual es qualifica a partir d'una escala NA, AB, AS, AN, AE amb guia de qualificació que descriu l'adequació del document als criteris d'avaluació en cada cas.

L'avaluació formativa i formadora té un paper important en el curs ja que pretén ser un curs col·laboratiu i que fomenti la interacció entre l'alumnat.

Les activitats d'avaluació formadora entre iguals previstes durant el curs són les següents:

- Durant la unitat, a través dels comentaris qualitatius a fòrums, glossaris i al blog.
- Al final de la unitat, a través de l'activitat taller.
- Finalment, també cal mencionar My Learner Diary (journal) o My Basic Ideas (quiz) que es poden incloure com a possible activitat formativa per fer el seguiment del treball de l'alumnat, si s'escau, o bé simplement considerar-la com la llibreta d'apunts previs de l'alumnat sense tenir-ho en compte per a la qualificació.

L'objectiu de l'activitat taller és que l'alumnat avaluï els blogs dels seus companys seguint una rúbrica molt senzilla amb puntuació 0-3. La configuració actual està pensada per alumnat que no està acostumat a participar en el taller, però a mesura que la coneguin es pot canviar la configuració, tal com s'indica en aquest vídeo: https://www.youtube.com/watchv=rBSz6hBXYak&feature=youtu.be. on en la documentació de Moodle: guia ràpida i documentació completa.

Per exemple, només té activada la coavaluació, de moment so he activat l'autoavaluació. L'activitat taller és una activitat complexa que cal explicar bé a l'alumnat, especialment, en relació a la data límit de la tramesa, ja que, en aquest cas, si no fan una tramesa dins del termini no podran participar en l'avaluació de les trameses dels companys tampoc. Sí que accepta trameses fora termini, però aquestes no rebran qualificació.

La configuració actual està en Fase de Tramesa i el professorat ha de revisar el pas "assigneu trameses" abans de passar a la fase següent. Cal que la configuració estigui així:

Finalment, l'autoavaluació també té presència a través de l'activitat retroalimentació anomenada "Exit ticket", com a eina de reflexió personal, si bé no apareix al qualificador.